 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת**: **סא"ל סא"ל לידור דרכמן**

בעניין: התובע הצבאי (ע"י ב"כ, קמ"ש גל תמרין)

נגד

הנאשם:X/XXX סמל ש' א' (ע"י ב"כ, סגן עדן שאקי בשם סרן נתנאל אזולאי)

**הכרעת-דין**

החייל מורשע, על פי הודאתו, בעבירה של התנהגות שאינה הולמת, לפי סעיף 130 לחוק השיפוט הצבאי, התשט"ו-1955, בכך שנעדר מיחידתו XXX מיום 24.07.2022 ועד יום 29.11.2022 למשך 129 ימים, בהתאם לכתב האישום המתוקן ולפרטים הנוספים.

* **ניתנה היום, כ"ט בכסלו תשפ"ד, 12.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בכתב אישום מתוקן בעבירה של התנהגות שאינה הולמת, בגין כך שנעדר מיחידתו XXX ללא היתר למשך 129 ימים, היעדרות שהסתיימה בהתייצבות.

החייל התגייס לצה"ל בחודש נובמבר 2020 ולחובתו היעדרות קצרה נוספת, בגינה נשפט בדין משמעתי ביחידתו (ת/1).

כתב האישום בעניינו תוקן לאחר שהשלים בהצלחה הליך שילוב בן 12 חודשים, במסגרתו שוחרר ממעצרו בתנאים ושב לשרת בצה"ל תחת פיקוח בית הדין המשלב וליווי פיקודי צמוד. במהלך תקופת השילוב עבר החייל כברת דרך משמעותית, הוכיח את עצמו ואת יכולותיו וסיים בהצלחה את ההליך, על אף קשיים לא מבוטלים עמם התמודד לאורכו. לאחרונה השתחרר החייל מצה"ל, כשהוא ממשיך לזכות לחוות דעת מעולות ממפקדיו וצפוי בשבועות הקרובים להפוך לאב.

**על הנאשם נגזר עונש מאסר מותנה בן שלושים (30) ימים למשך שנה (1), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב.**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי הנאשם השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"ט בכסלו תשפ"ד, 12.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_\_\_**

**שופטת**

**נערך על ידי: ס.ש**

**בתאריך: 31.12.2023**

**חתימת המגייה : סגן שיר בן-ארמון**